**Anexa A.7.**

**Listă cuprinzând documentele dosarului de concurs, respectiv examen**

Documentele de mai jos vor fi îndosariate în format electronic, de tip PDF, separate, atașate în ordinea prevăzută de OPIS. Documentele vor fi numerotate conform opisului.

Dosarul de concurs/examen se depune numai în formă completă, conținând toate documentele aferente postului pentru care candidatul aplică, în ordinea în care figurează mai jos. Introducerea de informații false sau documente neconforme în dosarul de concurs / examen, se sancționează conform normelor legale.

Formularul-tip al copertei se completează de către candidat potrivit anexei A.8..

Fiecare dosar de concurs/examen pentru ocuparea posturilor/acordarea gradelor profesionale de CS II și CS I va cuprinde următoarele documente:

***A. DOSAR ADMINISTRATIV***

**1. Adresa de înaintare** pentru fiecare dosar, din partea conducerii organizației de cercetare-dezvoltare către ANC care va conține: numele și prenumele candidatului, gradul științific actual, organizația din care face parte sau care organizează concursul/examenul, gradul științific pentru care este înscris la concurs/examen, domeniul postului vizat - comisia de specialitate - domeniul fundamental și domeniul arondat, numărul de file al dosarului, numărul de înregistrare și datele de contact ale persoanei/instituției/unității emitente pentru detalii/ informări și transmiterea rezultatului evaluării.

**2**. **Opis cu documentele din dosar** cu indicarea paginii unde se găsește fiecare document cu link-urile aferente.

**3**. **Referat de prezentare** a concursului/examenului aprobat de conducerea instituției organizatoare:

- se prezintă etapele concursului/examenului - de la publicarea anunțului de concurs cu data anunțului, unde a fost publicat, câte locuri au fost scoase la concurs, câți candidați au fost înscriși la concurs, decizia de numire a comisiei de concurs/examen și a comisiei de contestații, rezultatele evaluării, până la validarea rezultatelor în Consiliul Științific;

- se va menționa domeniul și comisia de specialitate a Colegiului Consultativ pentru Cercetare-Dezvoltare și Inovare care va evalua dosarul candidatului;

- se va face trimitere la pagina de internet proprie a regulamentului de concurs/examen pentru posturile/gradele de CS I și CS II, aprobată de conducerea unității organizatoare.

**4. Extras din Procesul-Verbal al ședinței Consiliului Științific** - data, membrii consiliului și membri prezenți, aprobarea rezultatelor concursului/examenului.

**5. Extras din ședința Consiliului de administrație** sau a organelor de conducere echivalente, privind aprobarea organizării concursurilor pentru ocuparea posturilor vacante sau a examenelor de promovare, după caz.

**6. Raportul Comisiei de concurs/examen** elaborat cu respectarea prevederilor legale ce cuprinde toate etapele de desfășurare a concursului/examenului.

**7**. **Referatul de apreciere** a membrilor comisiei de concurs/examen asupra concursului pentru ocuparea postului de CS II sau CS I, respectiv a examenului de promovare pentru obținerea gradului profesional de CS II sau CS I, prevăzut la anexa B.6. și declarația, pe propria răspundere prevăzută la anexa B.5. la metodologie. Ambele documente trebuie să fie asumate de cei în cauza, semnate, datate și înregistrate la secretariatul unității/instituției organizatoare de concurs/examen.,

**8**. **Decizia de numire** a Comisiilor de concurs/examen și de contestații menționându-se funcţia, gradul universitar sau de cercetare, numele și prenumele precum şi locul de muncă pentru fiecare membru al comisiei.

**9. Cererea de înscriere** la concurs / examen, înregistrată, semnată şi datată de candidat, aprobată de conducătorului organizației de cercetare și inovare și avizată de Compartimentul juridic al acesteia, după caz, prevăzută la anexa A.1.

**10. Fişa de verificare a îndeplinirii** standardelor specifice postului/gradului profesional pentru care candidează, care este completată şi asumată de candidat și avizată de organizația de cercetare în domeniul solicitat de candidat conform prevederilor legale. Se vor lua în considerare numai publicațiile apărute, adică cele care au volum, număr, pagini și/ sau un identificator digital, conform standardelor internaționale. Fișa va fi completată într-un format care să faciliteze verificarea informațiilor, în coloane paralele vor fi introduse valorile standardelor minimale impuse de actele normative și valorile finale obținute de către candidat pentru fiecare standard.

**11. Propunerea de dezvoltare** a carierei științifice din punctul de vedere al activităților de cercetare științifică formată din maxim 5 pagini.

**12. Declarația de asumare a răspunderii**, printr-un înscris olograf semnat de candidat, cu toate datele de identificare ale acestuia, în care afirmă că datele din dosar se referă la propriile activități și realizări, în caz contrar candidatul suportând consecințele declarațiilor în fals, în conformitate cu legislația în vigoare. De asemenea, își asumă răspunderea cu privire la asigurarea originalităţii conţinutului mapei științifice, precum şi a respectării standardelor de calitate şi de etică profesională potrivit anexei A.2..

**13. Declarație de consimțământ** privind prelucrarea datelor cu caracter personal, conform regulamentului UE 2016/679 prevăzută la anexa A.2..

**14. Curriculum vitae** al candidatului -model Europass, în format electronic, de tip PDF, cu datele de contact, datat și semnat de acesta.

**15**.Informaţii despre premii sau alte elemente de recunoaștere a contribuţiilor ştiinţifice ale candidatului.

**16. Actele doveditoare** ale studiilor *-* copia diplomei de licență sau echivalentă/ masterat/ doctorat, după caz, conformă cu originalul. În situația în care candidatul declarat câștigător nu deține o diplomă eliberată de o instituție de învățământ superior din România, acesta trebuie să depună o copie conformă cu originalul a atestatului de recunoaștere sau de echivalare a acesteia înainte de încadrarea pe post și semnarea contractului individual de muncă, sub sancțiunea neemiterii actului administrativ de încadrare pe post.

**17. Actele doveditoare ale identității**.

a) copie după certificatul de naștere.

b) în cazul în care candidatul şi-a schimbat numele, copie după documentul care atestă schimbarea numelui certificat de căsătorie sau dovada schimbării numelui.

c) copia actului de identitate sau orice alt document care atestă identitatea, potrivit legii***.***

**18. Certificat de cazier judiciar.**

**19. Actul doveditor al stării de sănătate** eliberată de către medicul de familie al candidatului.

**20. Copie** a anunțului de scoatere la concurs / examen a postului, care a fost afișat la sediul instituției și pe site-ul instituției organizatoare.

***B. DOSAR CU LUCRĂRI ȘTIINȚIFICE.***

Lista publicațiilor științifice pe categorii, lucrărilor, articolelor/studiilor, brevetelor considerate de candidat a fi relevante pentru domeniul postului pentru care candidează, pentru activitățile de cercetare științifică proprii, proiecte de cercetare-dezvoltare pe bază de contract / grant, altele (inclusiv citările).

Lista este structurată astfel:

a).teza sau tezele de doctorat,

b. lista celor mai relevante 10 publicații științifice (cărți de autor, articole/studii/capitole, volume editate);

c).lista brevetelor de invenție și a altor titluri de proprietate industrială;

d).lista cărților de autor și a volumelor editate și publicate;

e).lista articolelor/studiilor in extenso, publicate în reviste din fluxul științific internațional principal;

f).lista altor lucrări și contribuții științifice sau, după caz, din domeniul creației artistice sau apărării naționale.

g) proiecte de cercetare-dezvoltare-inovare pe bază de contract/ grant;

h) alte lucrări.

**NOTĂ:** *Toate documentele din dosar se înregistrează la secretariatul unității organizatoare a concursului, iar cele care sunt în copie se menționează „conform cu originalul”, se semnează și se datează.*